CELEX: 32005R1336
Language: lt
Date: 2005-08-12 00:00:00
Title: 2005 m. rugpjūčio 12 d. Komisijos reglamentas (EB) Nr. 1336/2005, iš dalies keičiantis Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų III priedą   (Tekstas svarbus EEE)

13.8.2005   
            
            
               LT
            
            
               Europos Sąjungos oficialusis leidinys
            
            
               L 211/11
            
         
      KOMISIJOS REGLAMENTAS (EB) Nr. 1336/2005
   2005 m. rugpjūčio 12 d.
   iš dalies keičiantis Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų III priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų (1), ypač į jo 13 straipsnio antrą įtrauką,
   kadangi:
   
               (1)
            
            
               Remiantis Reglamento (EEB) Nr. 2092/91 su pakeitimais, padarytais Tarybos reglamentu (EB) Nr. 392/2004 (2), 8 straipsniu, Reglamento (EEB) Nr. 2092/91 9 straipsnyje numatyta kontrolės sistema yra taikoma visų ūkio subjektų vykdomai veiklai gamybos, tvarkymo ir prekybos srityse.
            
         
               (2)
            
            
               Siekiant apimti visas Reglamento (EEB) Nr. 2092/91 8 straipsnio 1 dalyje nurodytas ūkio subjektų kategorijas, būtina išplėsti to reglamento III priede nustatytų bendrųjų nuostatų taikymą.
            
         
               (3)
            
            
               Reikėtų susieti atsitiktinių patikrinimų dažnumą su Reglamento (EEB) Nr. 2092/91 nesilaikymo rizika.
            
         
               (4)
            
            
               Todėl Reglamento (EEB) Nr. 2092/91 III priedas turėtų būti atitinkamai iš dalies pakeistas.
            
         
               (5)
            
            
               Šiame reglamente numatytos priemonės atitinka pagal Reglamento (EEB) Nr. 2092/91 14 straipsnį įkurto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2092/91 III priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2005 m. rugpjūčio 12 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 198, 1991 7 22, p. 1. Reglamentas su paskutiniais pakeitimais, padarytais Komisijos reglamentu (EB) Nr. 2254/2004 (OL L 385, 2004 12 29, p. 20).
   
      (2)  OL L 65, 2004 3 3, p. 1.
   
      PRIEDAS
      Reglamento (EEB) Nr. 2092/91 III priedas iš dalies keičiamas taip:
      
                  1)
               
               
                  Po pavadinimo įterpiamas šis tekstas:
                  „Šio priedo bendrosios nuostatos yra taikomos visiems 8 straipsnio 1 dalyje nurodytiems ūkio subjektams tiek, kiek jos siejasi su atitinkamo ūkio subjekto vykdoma veikla.
                  Be bendrųjų nuostatų, specialiosios nuostatos yra taikomos ūkio subjektams, vykdantiems kiekvieno poskyrio pavadinime nurodytą veiklą.“;
               
            
                  2)
               
               
                  Bendrosios nuostatos iš dalies keičiamos taip:
                  
                              a)
                           
                           
                              3–6 punktai pakeičiami taip:
                              „3.   Pirminis tikrinimas
                              Atsakingas ūkio subjektas turi parengti pirmajam tikrinimui:
                              
                                          —
                                       
                                       
                                          išsamų vieneto ir (arba) patalpų ir (arba) veiklos aprašymą,
                                       
                                    
                                          —
                                       
                                       
                                          visas praktines priemones, kurių reikia imtis vieneto ir (arba) patalpų ir (arba) veiklos lygiu siekiant užtikrinti, kad būtų laikomasi šio reglamento ir visų pirma šio priedo reikalavimų,
                                       
                                    
                                          —
                                       
                                       
                                          atsargumo priemones, kurių reikia imtis siekiant sumažinti užteršimo neleistinais produktais ar medžiagomis pavojų, ir valymo priemones, naudojamas saugojimo vietose ir ūkio subjekto gamybos grandinėje.
                                       
                                    Kai taikoma, tas aprašymas ir priemonės gali būti ūkio subjekto parengtos kokybės sistemos dalis.
                              Aprašymas ir praktinės priemonės turi būti nurodomos deklaracijoje, kurią pasirašo atsakingas ūkio subjektas.
                              Be to, šioje deklaracijoje turi būti nurodomas ūkio subjekto įsipareigojimas:
                              
                                          —
                                       
                                       
                                          veiksmus atlikti pagal šio reglamento 5, 6, 6a ir, atitinkamais atvejais, 11 straipsnius ir (arba) Reglamentą (EB) Nr. 223/2003,
                                       
                                    
                                          —
                                       
                                       
                                          atsiradus pažeidimų arba neatitikimų sutikti vykdyti šio reglamento 9 straipsnio 9 dalyje ir, atitinkamais atvejais, 10 straipsnio 3 dalyje nurodytas priemones,
                                       
                                    
                                          —
                                       
                                       
                                          sutikti raštu informuoti produkto pirkėjus siekiant užtikrinti, kad nuorodos apie ekologišką gamybos metodą ant šios produkcijos būtų panaikintos.
                                       
                                    Šią deklaraciją turi patvirtinti kontrolės įstaiga arba institucija, kuri parengia ataskaitą apie galimus trūkumus ir apie galimą šio reglamento nuostatų nesilaikymą. Ūkio subjektas turi pasirašydamas patvirtinti šią ataskaitą ir imtis būtinų koregavimo priemonių.
                              4.   Pranešimai
                              Atsakingas ūkio subjektas turi laiku pranešti kontrolės įstaigai arba institucijai apie bet kurį 3 punkte nurodyto aprašymo arba praktinių priemonių bei šio priedo specialiųjų nuostatų A, B, C D ir E skirsniuose numatytų nuostatų dėl pirminio tikrinimo pasikeitimą.
                              5.   Tikrinimai
                              Kontrolės įstaiga ar institucija turi atlikti išsamų visų ūkio subjektų fizinį patikrinimą ne rečiau kaip vieną kartą per metus. Kontrolės įstaiga ar institucija gali imti tyrimui neleistinų pagal šį reglamentą produktų bandinius arba tikrinti šio reglamento reikalavimų neatitinkančius gamybos metodus. Be to, galima imti ir tirti bandinius siekiant nustatyti galimą užteršimą neleistinomis medžiagomis. Tačiau tokią analizę būtina atlikti tada, kai įtariama, kad naudojamos neleistinos medžiagos. Po kiekvieno tikrinimo turi būti parengiama tikrinimo ataskaita, kurią patvirtindamas pasirašo vieneto atsakingas asmuo arba jo atstovas.
                              Be to, kontrolės įstaiga ar institucija atlieka atsitiktinius patikrinimus, apie kuriuos praneša arba ne, ir kurie paremti bendru šio reglamento ir Reglamento (EB) Nr. 223/2003 nesilaikymo rizikos įvertinimu, atsižvelgiant bent į ankstesnių patikrinimų išvadas, atitinkamų produktų kiekį ir pavojų, kad produktai gali būti pakeisti kitais produktais.
                              6.   Apskaita
                              Prekių ir finansinė apskaita turi būti vedama taip, kad ūkio subjektas galėtų nurodyti, o kontrolės įstaiga arba institucija galėtų patikrinti informaciją apie:
                              
                                          —
                                       
                                       
                                          produktų tiekėją ir, jei skiriasi, pardavėją arba eksportuotoją,
                                       
                                    
                                          —
                                       
                                       
                                          1 straipsnyje nurodytų produktų, pristatytų ūkio subjektui, ir, atitinkamais atvejais, visų įsigytų medžiagų pobūdį ir kiekius bei šių medžiagų naudojimą, ir, kai taikoma, kombinuotųjų pašarų sudėtį,
                                       
                                    
                                          —
                                       
                                       
                                          patalpose laikomų 1 straipsnyje nurodytų produktų pobūdį ir kiekius,
                                       
                                    
                                          —
                                       
                                       
                                          visų 1 straipsnyje nurodytų produktų, kurie buvo išsiųsti iš vieneto arba pirmojo gavėjo patalpų ar sandėlių, kilmę, kiekius ir gavėjus bei, jei skiriasi, pirkėjus, išskyrus galutinius vartotojus,
                                       
                                    
                                          —
                                       
                                       
                                          tais atvejais, kai ūkio subjektai nesandėliuoja ar fiziškai neapdoroja tokių produktų, parduotų ir pirktų produktų, nurodytų 1 straipsnyje, kilmę ir kiekius bei tiekėjus, ir jeigu jie nesutampa – pardavėjus ar eksportuotojus ir pirkėjus, ir, jeigu jie nesutampa, – gavėjus.
                                       
                                    Apskaitos duomenys taip pat turi apimti produktų gavimo patikrinimo rezultatus ir bet kurią kitą informaciją, kuri kontrolės įstaigai ar institucijai reikalinga siekiant tinkamai atlikti tikrinimą.
                              Apskaitos duomenys turi būti patvirtinti atitinkamais dokumentais.
                              Apskaita turi rodyti sąnaudų ir išeigos balansą.“;
                           
                        
                              b)
                           
                           
                              7 punkto pavadinimas pakeičiamas taip:
                           
                        
                              c)
                           
                           
                              Po 7 punkto įterpiamas šis 7a punktas:
                              „7a.   Produktų priėmimas iš kitų vienetų ir kitų ūkio subjektų
                              Priimdamas 1 straipsnyje nurodytą produktą, ūkio subjektas patikrina, ar jo įpakavimas arba tara, kai reikalaujama, yra uždara, ir ar yra 7 punkte minimos nuorodos. Ūkio subjektas kryžminiu būdu patikrina, ar 7 punkte nurodyta informacija ant etiketės sutampa su lydraščiuose pateikta informacija. Šių patikrinimų rezultatas aiškiai nurodomas 6 punkte nurodytoje apskaitoje.“;
                           
                        
                              d)
                           
                           
                              8 punktas pakeičiamas taip:
                              „8.   Produktų saugojimas
                              Produktų saugojimo vieta turi būti tvarkoma siekiant užtikrinti partijų identifikavimą ir išvengti bet kokio susimaišymo su produktais ir (arba) medžiagomis, kurie neatitinka šio reglamento nuostatų arba užteršimo jais. 1 straipsnyje nurodyti produktai turi būti aiškiai identifikuojami bet kuriuo metu.“;
                           
                        
            
                  3)
               
               
                  Specialiosios nuostatos iš dalies keičiamos taip:
                  
                              a)
                           
                           
                              A skirsnio 6 pastraipa išbraukiama;
                           
                        
                              b)
                           
                           
                              B skirsnis pakeičiamas taip:
                              „B.   Augalininkystės ir gyvulininkystės produktų bei maisto produktų, kuriuose yra augalininkystės ir gyvulininkystės produktų, tvarkymo vienetai
                              Šis skirsnis taikomas bet kuriam vienetui, kuriame savo poreikiams arba trečiosios šalies poreikiams tvarkomi, kaip apibrėžta 4 straipsnio 3 dalyje, 1 straipsnio 1 dalyje nurodyti produktai, visų pirma įskaitant:
                              
                                          —
                                       
                                       
                                          vienetus, kurie užsiima tokių produktų įpakavimu ir (arba) perpakavimu,
                                       
                                    
                                          —
                                       
                                       
                                          vienetus, kurie užsiima tokių produktų ženklinimu etiketėmis ir (arba) pakartotiniu ženklinimu etiketėmis.
                                       
                                    1.   Pirminis tikrinimas
                              Išsamus vieneto, nurodyto šio priedo bendrųjų nuostatų 3 punkte, aprašymas turi atspindėti žemės ūkio produktų priėmimo, perdirbimo, pakavimo, ženklinimo etiketėmis ir saugojimo procesus iki su jais susijusių operacijų ir po jų bei produktų transportavimo procedūras.
                              2.   Vienetai, kuriuose tvarkomi ir neekologiški produktai
                              Jeigu atitinkamuose tvarkymo vienetuose taip pat ruošiami, pakuojami arba saugomi ir 1 straipsnyje nenurodyti produktai:
                              
                                          —
                                       
                                       
                                          vienete turi būti vieta arba laiku atskirtos zonos produktų, nurodytų 1 straipsnyje, saugojimui iki operacijų ir po jų,
                                       
                                    
                                          —
                                       
                                       
                                          visi gamybiniai veiksmai, susiję su kuria nors produktų serija, turi būti atliekami nenutrūkstamai iki jų pabaigos, atliekant juos kitoje patalpoje ir kitu laiku nei gamybiniai veiksmai, susiję su 1 straipsnyje neišvardytais produktais,
                                       
                                    
                                          —
                                       
                                       
                                          jei tokios operacijos nėra atliekamos nustatytu metu arba nustatytą dieną, apie jas reikia skelbti iš anksto, o jų galutinį terminą reikia suderinti su kontrolės įstaiga ar institucija,
                                       
                                    
                                          —
                                       
                                       
                                          reikia imtis visų priemonių, kurios užtikrintų partijų identifikavimą ir padėtų išvengti sumaišymo arba sukeitimo su produktais, kurie nėra pagaminti pagal šiame reglamente nustatytas taisykles,
                                       
                                    
                                          —
                                       
                                       
                                          operacijos su produktais pagal šiame reglamente nustatytas taisykles turi būti atliekamos tik po to, kai išvalomi gamybos įrenginiai. Būtina tikrinti ir registruoti valymo priemonių veiksmingumą.
                                       
                                    3.   Produktų pakavimas ir transportavimas į tvarkymo vienetus
                              Ekologiškas pienas, kiaušiniai ir kiaušinių produktai surenkami atskirai nuo produktų, kurie neatitinka šio reglamento nuostatų. Taikant nukrypti leidžiančią nuostatą, gavus išankstinį kontrolės įstaigos arba institucijos leidimą, rinkti tuo pat metu galima, jeigu yra imtasi atitinkamų priemonių, neleidžiančių sumaišyti arba sukeisti su produktais, kurie neatitinka šio reglamento nuostatų, ir užtikrinančių produktų, pagamintų pagal šio reglamento nuostatas, identifikavimą. Ūkio subjektas fiksuoja ir teikia informaciją kontrolės įstaigai ar institucijai apie produktų surinkimo dienas, valandas, sistemą bei priėmimo datą ir laiką.“;
                           
                        
                              c)
                           
                           
                              E skirsnio 6 punktas išbraukiamas.